ΚΑΝΟΝΙΣΜΟΣ (ΕΚ) αριθ. 1559/94 ΤΗΣ ΕΠΙΤΡΟΠΗΣ της 30ής Ιουνίου 1994 περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Βουλγαρίας και Ρουμανίας, αφετέρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3641/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου (1), και ιδίως το άρθρο 1,

τον κανονισμό (ΕΚ) αριθ. 3642/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ρουμανίας, αφετέρου (2), και ιδίως το άρθρο 1,

τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί της κοινής οργανώσεως αγοράς στον τομέα των αυγών (3), όπως τροποποιήθηκε τελευταία από τον κανονισμό (ΕΟΚ) αριθ. 1574/93 (4), και ιδίως το άρθρο 15,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (5), όπως τροποποιήθηκε τελευταία από τον κανονισμό (ΕΟΚ) αριθ. 1574/93, και ιδίως το άρθρο 15,

Εκτιμώντας:

ότι η ενδιάμεση συμφωνία για το εμπόριο και εμπορικά θέματα μεταξύ της Κοινότητας και της Δημοκρατίας της Βουλγαρίας (6), που υπογράφηκε στις Βρυξέλλες στις 8 Μαρτίου 1993, άρχισε να ισχύει στις 31 Δεκεμβρίου 1993- ότι, η ενδιάμεση συμφωνία για το εμπόριο και εμπορικά θέματα μεταξύ της Κοινότητας και της Ρουμανίας (7), που υπογράφηκε στις Βρυξέλλες την 1η Φεβρουαρίου 1993, άρχισε να ισχύει την 1η Μαΐου 1993- ότι οι ενδιάμεσες συμφωνίες προβλέπουν μείωση της εισφοράς για την εισαγωγή ορισμένων προϊόντων του τομέα των αυγών και του κρέατος πουλερικών, εντός των ορίων ορισμένων ποσοτήτων- ότι είναι, κατά συνέπεια, αναγκαίο να προβλεφθούν λεπτομέρειες εφαρμογής σχετικά με το θέμα αυτό-

ότι έχουν συναφθεί πρόσθετα πρωτόκολλα που επισυνάπτονται στις προσωρινές συμφωνίες, η εφαρμογή των οποίων από την 1η Ιουλίου 1994 αποφασίστηκε με τις αποφάσεις 94/48/ΕΚ (8) και 94/49/ΕΚ (9) του Συμβουλίου προς βελτίωση της πρόσβασης στην κοινοτική αγορά των προερχόμενων από τις εν λόγω χώρες προϊόντων, και ιδίως ορισμένων γεωργικών προϊόντων που απαριθμούνται στα παραρτήματα XIα και XIIIα για τη Βουλγαρία και XIIα για τη Ρουμανία των προσωρινών συμφωνιών και ότι πρέπει να εξασφαλισθεί η διαχείριση του εν λόγω καθεστώτος μέσω πιστοποιητικών εισαγωγής-

ότι, για το σκοπό αυτό, πρέπει να προβλεφθούν, κυρίως, οι λεπτομέρειες υποβολής των αιτήσεων, καθώς και τα στοιχεία που πρέπει να περιλαμβάνονται στις αιτήσεις και στα πιστοποιητικά, κατά παρέκκλιση από το άρθρο 8 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (10), όπως τροποποιήθηκε τελευταία από τον κανονισμό (ΕΚ) αριθ. 3519/93 (11)- ότι πρέπει, επιπλέον, να εκδίδονται τα πιστοποιητικά μετά την πάροδο προθεσμίας εξετάσεως εφαρμόζοντας, κατά περίπτωση, ενιαίο ποσοστό αποδοχής-

ότι, προκειμένου να εξασφαλιστεί η αποτελεσματική διαχείριση του καθεστώτος, πρέπει να προβλεφθεί ότι η εγγύηση σχετικά με τα πιστοποιητικά εισαγωγής στα πλαίσια του εν λόγω καθεστώτος καθορίζεται σε 20 Ecu ανά 100 χιλιόγραμμα- ότι ο κίνδυνος κερδοσκοπίας που ενυπάρχει στο εν λόγω καθεστώς στον τομέα των αυγών και του κρέατος πουλερικών έχει ως συνέπεια να εξαρτάται η πρόσβαση των εμπορευμάτων στο εν λόγω καθεστώς από την τήρηση σαφώς καθορισμένων όρων-

ότι, για τις ζωντανές χήνες και τα σφάγια τους, ολόκληρα ή σε τεμάχια, είναι δυνατόν να αντικατασταθεί το σύστημα των πιστοποιητικών κατά την εισαγωγή από σύστημα παρακολουθήσεως των ποσοτήτων που πράγματι εισάγονται, το οποίο είναι λιγότερο περιοριστικό για τους εισαγωγείς-

ότι, για τα προϊόντα αυτά, πρέπει να διασφαλίζεται η ίση και συνεχής πρόσβαση όλων των εισαγωγέων της Κοινότητας στις ποσότητες που υπόκεινται σε μειωμένη εισφορά, καθώς και η εφαρμογή, αδιακόπως, της εισφοράς αυτής μέχρις εξαντλήσεως των ποσοτήτων αυτών- ότι πρέπει να ληφθούν τα αναγκαία μέτρα για να εξασφαλιστεί κοινοτική και αποτελεσματική διαχείριση των ποσοτήτων αυτών, προβλέποντας τη δυνατότητα να γίνονται αναλήψεις επί του όγκου των ποσοτήτων αυτών με βάση τις πραγματικά διαπιστούμενες εισαγωγές- ότι ο τρόπος αυτός διαχείρισης απαιτεί στενή συνεργασία μεταξύ των κρατών μελών και της Επιτροπής-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κάθε εισαγωγή στην Κοινότητα, που πραγματοποιείται στα πλαίσια του καθεστώτος που προβλέπεται στο άρθρο 15 παράγραφοι 2 και 4 των ενδιάμεσων συμφωνιών, των προϊόντων που ανήκουν στις ομάδες 37, 38, 39, 40, και 43 που αναφέρονται στο παράρτημα Ι του παρόντος κανονισμού, υπόκεινται στην προσκόμιση πιστοποιητικού εισαγωγής.

Οι ποσότητες των προϊόντων που επωφελούνται από το καθεστώς αυτό, καθώς και τα ποσοστά μείωσης των εισφορών, ή ο συντελεστής δασμών, εμφαίνονται ανά ομάδα στο παράρτημα Ι.

Με την επιφύλαξη των διατάξεων του άρθρου 2, το ποσοστό μείωσης της εισφοράς είναι εκείνο που ισχύει κατά την περίοδο υποβολής των αιτήσεων πιστοποιητικού εισαγωγής.

Άρθρο 2

Οι ποσότητες που αναφέρονται στο άρθρο 1 κλιμακώνονται για κάθε περίοδο που αναφέρεται στο παράρτημα Ι ως εξής:

- 25 % στη διάρκεια της περιόδου από την 1η Ιουλίου έως τις 30 Σεπτεμβρίου,

- 25 % στη διάρκεια της περιόδου από την 1η Οκτωβρίου έως τις 31 Δεκεμβρίου,

- 25 % στη διάρκεια της περιόδου από την 1η Ιανουαρίου έως τις 31 Μαρτίου,

- 25 % στη διάρκεια της περιόδου από την 1η Απριλίου έως τις 30 Ιουνίου.

Άρθρο 3

Τα πιστοποιητικά εισαγωγής που προβλέπονται στο άρθρο 1 υπόκεινται στους ακόλουθους κανόνες:

α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή υποβολής της αιτήσεως, μπορεί να αποδείξει στις αρμόδιες αρχές του κράτους μέλους, ότι κατά το 1992 καθώς και από 1ης Ιανουαρίου έως 30 Νοεμβρίου 1993 έχει εισάγει ή εξάγει 25 τουλάχιστον τόνους (βάρος προϊόντος), στην περίπτωση προϊόντων που υπάγονται στον κανονισμό (ΕΟΚ) αριθ. 277/75 και 5 τόνους (ισοδύναμο αυγών με κέλυφος) στην περίπτωση προϊόντων που υπάγονται στους κανονισμούς (ΕΟΚ) αριθ. 2771/75 και (ΕΟΚ) αριθ. 2783/75 του Συμβουλίου (12)- εντούτοις, δεν επωφελούνται του καθεστώτος αυτού τα καταστήματα λιανικής πώλησης και τα εστιατόρια τα οποία πωλούν τα προϊόντα τους στον τελικό καταναλωτή-

β) η αίτηση πιστοποιητικού μπορεί να περιλαμβάνει μόνο μία από τις ομάδες 37, 38, 39, 40 και 43, που αναφέρονται στο παράρτημα Ι του παρόντος κανονισμού-μπορεί να αφορά διάφορα προϊόντα που υπάγονται σε διαφορετικούς κωδικούς ΣΟ και κατάγονται από μία μόνο από τις χώρες που καλύπτει ο κανονισμός αυτός. Στην περίπτωση αυτή, όλοι οι κωδικοί ΣΟ και η περιγραφή τους αναγράφονται, αντιστοίχως, στις θέσεις 16 και 15.

Η αίτηση πιστοποιητικού πρέπει να αφορά τουλάχιστον 1 τόνο και κατ' ανώτατο όριο το 25 % της διαθέσιμης ποσότητας της αντίστοιχης ομάδας για κάθε τρίμηνο που ορίζεται στο άρθρο 2-

γ) η αίτηση πιστοποιητικού και το πιστοποιητικό περιλαμβάνουν, στη θέση 8, την ένδειξη της χώρας καταγωγής- το πιστοποιητικό δημιουργεί την υποχρέωση να γίνει εισαγωγή από την αναφερόμενη χώρα-

δ) η αίτηση πιστοποιητικού και το πιστοποιητικό περιλαμβάνουν, στη θέση 20, μία από τις ακόλουθες ενδείξεις:

Reglamento (CE) no 1559/94,

Forordning (EF) nr. 1559/94,

Verordnung (EG) Nr. 1559/94,

Κανονισμός (ΕΚ) αριθ. 1559/94,

Regulation (EC) No 1559/94,

Reglement (CE) no 1559/94,

Regolamento (CE) n. 1559/94,

Verordening (EG) nr. 1559/94,

Regulamento (CE) no 1559/94-

ε) το πιστοποιητικό περιλαμβάνει, στη θέση 24, μία από τις ακόλουθες ενδείξεις:

Μειωμένη εισφορά κατ' εφαρμογή του:

Reglamento (CE) no 1559/94,

Forordning (EF) nr. 1559/94,

Verordnung (EG) Nr. 1559/94,

Κανονισμού (ΕΚ) αριθ. 1559/94,

Regulation (EC) No 1559/94,

Reglement (CE) no 1559/94,

Regolamento (CE) n. 1559/94,

Verordening (EG) nr. 1559/94,

Regulamento (CE) no 1559/94.

Άρθρο 4

1. Οι αιτήσεις πιστοποιητικών πρέπει να υποβάλλονται υποχρεωτικά κατά το πρώτο δεκαήμερο κάθε τριμήνου που ορίζεται στο άρθρο 2.

2. Οι αιτήσεις πιστοποιητικών γίνονται δεκτές μόνον εφόσον ο αιτών δηλώνει εγγράφως ότι, για το τρέχον τρίμηνο, δεν έχει υποβάλει και αναλαμβάνει την υποχρέωση να μην υποβάλει άλλη αίτηση για προϊόντα της ίδιας ομάδας στο κράτος μέλος στο οποίο έχει υποβληθεί η αίτηση, ούτε σε άλλα κράτη μέλη- σε περίπτωση υποβολής από τον ίδιο ενδιαφερόμενο περισσότερων της μιας αιτήσεων που αφορούν προϊόντα της ίδιας ομάδας, καμία αίτησή του δεν γίνεται αποδεκτή.

3. Τα κράτη μέλη ανακοινώνουν στην Επιτροπή, την τρίτη εργάσιμη ημέρα μετά το τέλος της περιόδου υποβολής των αιτήσεων, τις αιτήσεις που υποβλήθηκαν για καθένα από τα προϊόντα που περιλαμβάνονται στις εν λόγω ομάδες. Η ανακοίνωση αυτή περιλαμβάνει τον κατάλογο των αιτούντων, καθώς και τις ποσότητες που ζητούνται ανά ομάδα.

Όλες οι ανακοινώσεις, συμπεριλαμβανομένων και των ανακοινώσεων "ουδέν", πραγματοποιούνται με τέλεξ ή με τέλεφαξ κατά την οριζόμενη εργάσιμη ημέρα χρησιμοποιώντας, στην περίπτωση που δεν έχει υποβληθεί καμία αίτηση, το έντυπο που περιλαμβάνεται στο παράρτημα ΙΙ, και, στην περίπτωση κατά την οποία έχουν υποβληθεί αιτήσεις, τα έντυπα που περιλαμβάνονται στα παραρτήματα ΙΙ και ΙΙΙ.

4. Η Επιτροπή αποφασίζει όσον το δυνατόν ταχύτερα σε ποιο βαθμό μπορεί να δοθεί συνέχεια στις αιτήσεις που αναφέρονται στο άρθρο 3.

Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό αποδοχής των ζητούμενων ποσοτήτων.

Εάν η συνολική ποσότητα που αποτελεί αντικείμενο των αιτήσεων, είναι μικρότερη από τη διαθέσιμη ποσότητα, η Επιτροπή προσδιορίζει την εναπομένουσα ποσότητα που προστίθεται στη διαθέσιμη ποσότητα του επόμενου τριμήνου.

5. Τα πιστοποιητικά εκδίδονται αμέσως μετά τη λήψη της απόφασης από την Επιτροπή.

6. Τα εκδιδόμενα πιστοποιητικά ισχύουν σε ολόκληρη την επικράτεια της Κοινότητας.

Άρθρο 5

Σύμφωνα με το άρθρο 21 παράγραφος 2 του κανονισμού (ΕΟΚ) αριθ. 3719/88, η διάρκεια ισχύος των πιστοποιητικών εισαγωγής είναι 150 ημέρες από την ημερομηνία της πραγματικής εκδόσεώς τους.

Τα πιστοποιητικά εισαγωγής που εκδίδονται βάσει του παρόντος κανονισμού δεν μεταβιβάζονται.

Άρθρο 6

Οι αιτήσεις πιστοποιητικών εισαγωγής συνοδεύονται από τη σύσταση εγγυήσεως 20 Ecu ανά 100 χιλιόγραμμα για όλα τα προϊόντα που αναφέρονται στο άρθρο 1.

Άρθρο 7

Με την επιφύλαξη των διατάξεων του παρόντος κανονισμού, εφαρμόζονται οι διατάξεις του κανονισμού (ΕΟΚ) αριθ. 3719/88.

Εντούτοις, κατά παρέκκλιση του άρθρου 8 παράγραφος 4 του εν λόγω κανονισμού, η εισαγόμενη στο πλαίσιο του παρόντος κανονισμού ποσότητα δεν μπορεί να υπερβαίνει εκείνη που αναφέρεται στις θέσεις 17 και 18 του πιστοποιητικού εισαγωγής. Ο αριθμός "0" εγγράφεται για το σκοπό αυτό στη θέση 19 του εν λόγω πιστοποιητικού.

Άρθρο 8

Τα προϊόντα τίθενται σε ελεύθερη κυκλοφορία κατόπιν προσκομίσεως πιστοποιητικού κυκλοφορίας EUR. 1, το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 4 που επισυνάπτεται στις ενδιάμεσες συμφωνίες.

Άρθρο 9

Η Επιτροπή διαχειρίζεται τις ποσότητες των προϊόντων που ανήκουν στην ομάδα 42 που αναφέρεται στο παράρτημα Ι και μπορεί να λάβει κάθε διοικητικό μέτρο που είναι απαραίτητο προς διασφάλιση της αποτελεσματικής διαχείρισης.

Άρθρο 10

1. Προκειμένου να επωφεληθεί από το καθεστώς κατά την εισαγωγή που προβλέπεται από το άρθρο 14 παράγραφοι 2 και 4 των ενδιάμεσων συμφωνιών για τα προϊόντα της ομάδας 42 που αναφέρεται στο παράρτημα Ι, ο εισαγωγέας πρέπει να προσκομίσει στις αρμόδιες αρχές του κράτους μέλους εισαγωγής δήλωση θέσης σε ελεύθερη κυκλοφορία, η οποία περιλαμβάνει σχετική αίτηση για τα σχετικά προϊόντα και συνοδεύεται από το πιστοποιητικό που αναφέρεται στο άρθρο 8. Οι αρμόδιες αρχές του κράτους μέλους αυτού, εφόσον αποδεχθούν την εν λόγω δήλωση, κοινοποιούν στην Επιτροπή τις αιτήσεις για ανάληψη των σχετικών ποσοτήτων που αναφέρονται στο παράρτημα Ι.

2. Η αίτηση ανάληψης με ένδειξη της ημερομηνίας αποδοχής της δήλωσης για τη θέση σε ελεύθερη κυκλοφορία διαβιβάζεται αμέσως στην Επιτροπή.

Η αίτηση ανάληψης πρέπει να περιλαμβάνει την ένδειξη: "αύξων αριθμός 09 5301".

3. Οι αναλήψεις ορίζονται από την Επιτροπή σε συνάρτηση με την ημερομηνία αποδοχής των δηλώσεων θέσης σε ελεύθερη κυκλοφορία εκ μέρους των αρμοδίων αρχών του κράτους μέλους εισαγωγής, και εφόσον το επιτρέπει το διαθέσιμο υπόλοιπο.

Κάθε μη χρησιμοποιηθείσα ανάληψη επιστρέφεται το ταχύτερο δυνατόν στην ποσότητα που αντιστοιχεί στην περίοδο που αναφέρεται στο παράρτημα Ι για την οποία έχει ορισθεί.

Όταν οι ποσότητες είναι μεγαλύτερες από το διαθέσιμο υπόλοιπο των ποσοτήτων που αναφέρονται στο παράρτημα Ι, η κατανομή πραγματοποιείται ανάλογα με τις αιτήσεις. Η Επιτροπή ενημερώνει το ταχύτερο δυνατόν τα κράτη μέλη σχετικά με τις πραγματοποιηθείσες αναλήψεις.

Άρθρο 11

Κάθε κράτος μέλος εγγυάται στους εισαγωγείς των προϊόντων της ομάδας 42 που αναφέρεται στο παράρτημα Ι, ίση και συνεχή πρόσβαση στις ποσότητες που αναφέρονται στο εν λόγω παράρτημα εφόσον το υπόλοιπο των ποσοτήτων αυτών το επιτρέπει.

Άρθρο 12

Τα κράτη μέλη και η Επιτροπή συνεργάζονται στενά προς διασφάλιση της τήρησης του παρόντος κανονισμού.

Άρθρο 13

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 333 της 31. 12. 1993, σ. 16.

(2) ΕΕ αριθ. L 333 της 31. 12. 1993, σ. 17.

(3) ΕΕ αριθ. L 282 της 1. 11. 1975, σ. 49.

(4) ΕΕ αριθ. L 152 της 24. 6. 1993, σ. 1.

(5) ΕΕ αριθ. L 282 της 1. 11. 1975, σ. 77.

(6) ΕΕ αριθ. L 323 της 23. 12. 1993, σ. 2.

(7) ΕΕ αριθ. L 81 της 2. 4. 1993, σ. 2.

(8) ΕΕ αριθ. L 25 της 29. 1. 1994, σ. 21.

(9) ΕΕ αριθ. L 25 της 29. 1. 1994, σ. 26.

(10) ΕΕ αριθ. L 331 της 2. 12. 1988, σ. 1.

(11) ΕΕ αριθ. L 320 της 22. 12. 1993, σ. 16.

(12) ΕΕ αριθ. L 282 της 1. 11. 1975, σ. 104.

ΠΑΡΑΡΤΗΜΑ Ι

Α. Προϊοντα καταγωγής Βουλγαρίας Ι. Μείωση της εισφοράς κατά 50 %

"(σε τόνους)"" ID="1" ASSV="11">37> ID="2">0207 10 51> ID="3" ASSV="11">130> ID="4" ASSV="11">140> ID="5" ASSV="11">150"> ID="2">0207 10 55"> ID="2">0207 10 59"> ID="2">0207 23 11"> ID="2">0207 23 19"> ID="2">ex 0207 39 55"> ID="2">ex 0207 43 15"> ID="2">ex 0207 39 73"> ID="2">ex 0207 43 53"> ID="2">ex 0207 39 77"> ID="2">ex 0207 43 63"> ID="1" ASSV="20">38> ID="2">0207 10 71> ID="3" ASSV="20">532> ID="4" ASSV="20">573> ID="5" ASSV="20">614"> ID="2">0207 10 79"> ID="2">0207 23 51"> ID="2">0207 23 59"> ID="2">0207 39 53"> ID="2">0207 43 11"> ID="2">0207 39 61"> ID="2">0207 43 23"> ID="2">ex 0207 39 65"> ID="2">ex 0207 43 31"> ID="2">ex 0207 39 67"> ID="2">ex 0207 43 41"> ID="2">0207 39 71"> ID="2">0207 43 51"> ID="2">0207 39 75"> ID="2">0207 43 61"> ID="2">ex 0207 39 81"> ID="2">ex 0207 43 71"> ID="2">ex 0207 39 85"> ID="2">ex 0207 43 90">

ΙΙ. Μείωση της εισφοράς κατά 60 %

"(σε τόνους)"" ID="1" ASSV="02">39> ID="2">0207 21 10> ID="3" ASSV="02">1 350> ID="4" ASSV="02">1 450> ID="5" ASSV="02">1 550"> ID="2">0207 21 90"> ID="1" ASSV="02">40> ID="2">ex 0408 91 80> ID="3" ASSV="02">250> ID="4" ASSV="02">270> ID="5" ASSV="02">290"> ID="2">0408 99 80">

Β. Προϊόντα καταγωγής Ρουμανίας Ι. Μείωση της εισφοράς κατά 50 %

"(σε τόνους)"" ID="1" ASSV="19">42> ID="2">0207 10 79> ID="3" ASSV="19">120> ID="4" ASSV="19">130> ID="5" ASSV="19">140"> ID="2">0207 23 51"> ID="2">0207 23 59"> ID="2">0207 39 53"> ID="2">0207 43 11"> ID="2">0207 39 61"> ID="2">0207 43 23"> ID="2">ex 0207 39 65"> ID="2">ex 0207 43 31"> ID="2">ex 0207 39 67"> ID="2">ex 0207 43 41"> ID="2">0207 39 71"> ID="2">0207 43 51"> ID="2">0207 39 75"> ID="2">0207 43 61"> ID="2">ex 0207 39 81"> ID="2">ex 0207 43 71"> ID="2">ex 0207 39 85"> ID="2">ex 0207 43 90">

ΙΙ. Μείωση της εισφοράς κατά 60 %

"(σε τόνους)"" ID="1" ASSV="05">43> ID="2">0207 10 19> ID="3" ASSV="05">860> ID="4" ASSV="05">930> ID="5" ASSV="05">1 000"> ID="2">0207 21 90"> ID="2">0207 41 51"> ID="2">0207 41 71"> ID="2">0207 41 90">

ΠΑΡΑΡΤΗΜΑ ΙΙ

ΠΑΡΑΡΤΗΜΑ ΙΙΙ